**Lispeszentadorján Helyi Választási Bizottság**

8887 Lispeszentadorján Jókai út 2.

tel: 93/348-003 fax: 93/548-000

e-mail: hivatal@bazakerettye.hu

 **Lispeszentadorján Helyi Választási Bizottság**

**22/2014.(X.12.) sz. határozata**

**Polgármester választás eredményének megállapításáról**

Lispeszentadorján Helyi Választási Bizottság a választási eljárásról szóló 2013. évi XXXVI. törvény (továbbiakban: Ve. ) 307/N §(1) bekezdésében megállapított hatáskörében eljárva megállapítja, hogy Lispeszentadorján községben a 2014. október 12-én megtartott helyi önkormányzati képviselők és polgármesterek választása **eredménytelen.**

A határozat ellen a Zala Megyei Területi Választási Bizottsághoz (8900 Zalaegerszeg Kosztolányi u. 10.) címzett, de Lispeszentadorján Helyi Választási Bizottságnál (8888 Lispeszentadorján Jókai út 2.) előterjesztett fellebbezéssel lehet élni.

A fellebbezést személyesen, levélben, telefaxon vagy elektronikus levélben lehet benyújtani úgy, hogy az legkésőbb a megtámadott határozat meghozatalától számított harmadik napon 16.00 óráig megérkezzen a határozatot hozó választási bizottsághoz.

A fellebbezésnek tartalmaznia kell a jogszabálysértésre hivatkozást, a kérelem benyújtójának nevét, lakcímét és postai értesítési címét, a kérelem benyújtójának személyi azonosítóját, vagy jelölő szervezet vagy más szervezet esetében a bírósági nyilvántartásba- vételi számát.

A fellebbezés tartalmazhatja benyújtójának telefaxszámát vagy elektronikus levélcímét.

**Indokolás**

A választási eljárásról szóló 2013. évi XXXVI. törvény (továbbiakban Ve.) 307/N § (1) bekezdésének értelmében a helyi választási bizottság összesíti a polgármester-választás szavazóköri eredményeit és megállapítja a választás eredményét.

A Helyi Választási Bizottság a Lispeszentadorján 1. és 2. számú szavazókörben készült jegyzőkönyvek összesítése alapján megállapította, hogy a választás eredménytelen, mivel a két polgármester jelölt Árkus Béla és Cseresnyésné Cser Andrea egyenlő számú (62) legtöbb szavazatot kapott. Az induló jelöltekre leadott szavazatokat e határozat mellékletét képező szavazóköri jegyzőkönyvek tartalmazzák.

Helyi Választási Bizottság ezen határozatát a Ve. 307/N § (1) bekezdésében kapott felhatalmazás, valamint a helyi önkormányzati képviselők és polgármesterek választásáról szóló 2010. évi L. törvény 12. § (2) bekezdése alapján hozta meg.

Jelen határozat ellen a fellebbezés lehetőségét a Ve. 221.§(1) bekezdése biztosítja. A fellebbezés benyújtásának szabályairól a Ve.223-226-§-a rendelkezik.

Lispeszentadorján, 2014. október 12.

 HVB elnöke